ચીને સંરક્ષણ ક્ષેત્રે મોટી હરણફાળ ભરી ભારતને પાછળ રાખી દીધું છે. ચીને તેના જ દેશના નિષ્ણાતો દ્વારા તૈયાર કરાયેલા એરક્રાફ્ટ કેરિયર દ્વારા દરિયામાં ટ્રાયલ શરૂ કરી દીધી છે. ચીનનું એ પોતાના માટેનું ઐતિહાસિક પગલું છે, જે પગલા દ્વારા તેણે સંરક્ષણ ક્ષેત્રે એક આધુનિક શસ્ત્રાગાર તરતું મૂક્યું એટલું જ નહીં, નૌકાદળનો જુસ્સો વધારીને દરિયાના વિવાદાસ્પદ વિસ્તારમાં જઈને ઊભું રહી ગયું છે. આ એરક્રાફ્ટ કેરિયરના કારણે તેના સંરક્ષણ કાફલામાં એક વધારે કેરિયરનો ઉમેરો કર્યો છે.